**Ministru kabineta rīkojuma projekta “Par grozījumiem Ministru kabineta 2013.gada 27.decembra rīkojumā Nr.675 “Par Koncepciju par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts “Grozījumi Ministru kabineta 2013.gada 27.decembra rīkojumā Nr.675 “Par Koncepciju par jaunu darba samaksas sistēmu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm”” (turpmāk – projekts) izstrādāts, ievērojot Ministru kabineta 2015.gada 27.augusta sēdē (prot. Nr.42, 3.§ “Informatīvais ziņojums “Par priekšlikumiem valsts budžeta ieņēmumiem un izdevumiem 2016.gadam un ietvaram 2016.-2018.gadam”, 6.3.1. un 6.10. apakšpunkts, 16.punkts) pieņemtos lēmumus par atlīdzības paaugstināšanu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm un jaunās darba samaksas sistēmas ieviešanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2015.gada 27.augusta sēdē pieņēma lēmumu par 26 178 280 *euro* finansējuma piešķiršanu Iekšlietu ministrijai papildu atlīdzības nodrošināšanai 2016.-2018.gadā Iekšlietu ministrijas sistēmas iestāžu amatpersonām ar speciālajām dienesta pakāpēm un 4 279 096 *euro* finansējuma piešķiršanu Tieslietu ministrijai apakšprogrammā 04.01.00 “Ieslodzījuma vietas” atlīdzības nodrošināšanai 2016.-2018.gadā Ieslodzījuma vietu pārvaldes amatpersonām ar speciālajām dienesta pakāpēm, nosakot, ka jautājumu par papildu nepieciešamo finansējumu Iekšlietu ministrijai un Tieslietu ministrijai jaunās darba samaksas sistēmas ieviešanai amatpersonām izskatīt kā prioritāru likumprojekta “Par valsts budžetu 2017.gadam” un likumprojekta “Par vidēja termiņa budžeta ietvaru 2017., 2018. un 2019.gadam” sagatavošanas procesā.Projekts paredz:- precizēt termiņus jaunās darba samaksas sistēmas ieviešanai nepieciešamo normatīvo aktu projektu sagatavošanai un iesniegšanai Ministru kabinetā;- precizēt papildu nepieciešamā finansējuma apmēru, ievērojot likumprojekta par vidēja termiņa budžeta ietvaru 2016., 2017.un 2018.gadam un likumprojekta par valsts budžetu 2016.gadam sagatavošanas procesā pieņemto lēmumu par finansējuma piešķiršanu papildu atlīdzības nodrošināšanai – 30 457 376 *euro* apmērā piešķiršanu. 1. Ministru kabineta protokollēmuma projekts paredz uzdevumu Iekšlietu ministrijai kopīgi ar Tieslietu ministriju likumprojekta “Par valsts budžetu 2017.gadam” un likumprojekta “Par vidēja termiņa budžeta ietvaru 2017., 2018. un 2019.gadam” sagatavošanas procesā precizēt papildu nepieciešamā finansējuma apjoma (ne vairāk kā 31 515 537 *euro*) 2017.gadam un turpmākiem gadiem sadalījumu pa ministrijām, ņemot vērā amatu klasificēšanas rezultātus, un Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā un Pārresoru koordinācijas centrā attiecīgu starpnozaru jaunās politikas iniciatīvu.
 |
| 3. | Projekta izstrādē iesaistītās institūcijas | Iekšlietu ministrija. |
| 4. | Cita informācija  | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
| **IV. Tiesību akta projekta ietekme uz spēkā esošo tiesību normu sistēmu**  |
| 1. | Nepieciešamie saistītie tiesību aktu projekti | Rīkojuma projekts izskatāms Ministru kabinetā pēc likumprojekta “Par valsts budžetu 2016.gadam” un likumprojekta “Par vidēja termiņa budžeta ietvaru 2016., 2017. un 2018.gadam” pieņemšanas Saeimā otrajā lasījumā.  |
| 2. | Atbildīgā institūcija | Iekšlietu ministrija. |
| 3. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrijas sistēmas iestādes (Valsts policija, Valsts robežsardze, Valsts ugunsdzēsības un glābšanas dienests, Valsts policijas koledža, Valsts robežsardzes koledža, Ugunsdrošības un civilās aizsardzības koledža, Iekšējās drošības birojs) un Ieslodzījuma vietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Anotācijas III, V un VI sadaļa – projekts šo jomu neskar.

Iekšlietu ministrs R. Kozlovskis

Vīza: valsts sekretāre I.Pētersone–Godmane

10.11.2015 14:56

607

A.Strode

67219602, Alda.Strode@iem.gov.lv